Document ID: 32004R0526

Komisijas Regula (EK) Nr. 526/2004
(2004. gada 22. marts),
ar ko groza nosaukuma specifikāciju pielikumā Regulai (EK) Nr. 1107/96 par ģeogrāfiskās izcelsmes norāžu un cilmes vietas nosaukumu reģistrēšanu (Espárrago de Navarra)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas produktu ģeogrāfiskās izcelsmes norāžu un cilmes vietu nosaukumu aizsardzību [1], un jo īpaši tās 9. pantu,
tā kā:
(1) Atbilstīgi Regulas (EEK) Nr. 2081/92 9. pantam Spānija ir lūgusi mainīt aprakstu un ģeogrāfisko apgabalu attiecībā uz nosaukumu "Espárrago de Navarra", kuru kā aizsargātu ģeogrāfiskās izcelsmes norādi reģistrēja ar Komisijas 1996. gada 12. jūnija Regulu (EK) Nr. 1107/96 par ģeogrāfiskās izcelsmes norāžu un cilmes vietas nosaukumu reģistrēšanu saskaņā ar Padomes Regulas (EEK) Nr. 2081/92 17. pantā paredzēto procedūru [2].
(2) Veicot rūpīgu šā lūguma pārbaudi, atklājās, ka ierosinātie grozījumi nav nebūtiski.
(3) Attiecīgi saskaņā ar 9. pantu Regulā (EEK) Nr. 2081/92 6. panta procedūra jāpiemēro mutatis mutandis.
(4) Uzskata, ka ierosinātie grozījumi ir saskaņā ar Regulu (EEK) Nr. 2081/92. Pēc to publicēšanas Eiropas Savienības Oficiālajā Vēstnesī [3] Komisija nav saņēmusi iebildumus atbilstīgi minētās regulas 7. pantam.
(5) Tādēļ minētie grozījumi jāreģistrē un jāpublicē Eiropas Savienības Oficiālajā Vēstnesī,
IR PIEŅĒMUSI ŠO REGULU.
1. pants
Ar šo reģistrē šīs regulas I pielikumā izklāstītos grozījumus, un tos publicē, kā paredzēts Regulas (EEK) Nr. 2081/92 6. panta 4. punktā.
Specifikācijas kopsavilkums ir sniegts šīs regulas II pielikumā.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 22. martā

Labels: 3
18
17
6